open-index/open-wikipedia-markdown huggingface dataset:
Μικροβίωμα

μικρογραφία|350x350εσ|Ο όρος «μικροβίωμα» περιλαμβάνει τόσο τη «μικροχλωρίδα» (κοινότητα μικροοργανισμών) όσο και το «θέατρο δραστηριότητάς» του (δομικά στοιχεία, μεταβολίτες/μόρια σήματος και οι περιβαλλοντικές συνθήκες που το περιβάλλουν).
μικρογραφία|Το ανθρώπινο μικροβίωμα αποτελείται από βακτήρια, αρχαία, ιούς και μύκητες που ζουν μέσα και έξω από το σώμα.
Ένα **μικροβίωμα** είναι το σύνολο όλων των μικροοργανισμών (βακτήρια, αρχαία, ιοί και μύκητες) και των γονιδίων τους που ζουν φυσικά σε ένα συγκεκριμένο περιβάλλον, όπως το ανθρώπινο σώμα ή ένα συγκεκριμένο οικοσύστημα. Στους ανθρώπους, ο όρος συχνά αναφέρεται στην κοινότητα μικροοργανισμών που κατοικούν σε διάφορα σημεία του σώματος, όπως στο έντερο, στο δέρμα ή στο στόμα.

Οι όροι «μικροχλωρίδα» (αγγ. microbiota) και «μικροβίωμα» (αγγ. microbiome) είναι σχετικοί αλλά διακριτοί. Ο όρος «μικροχλωρίδα» αναφέρεται στους ίδιους τους μικροοργανισμούς εντός ενός καθορισμένου περιβάλλοντος. Ο όρος «μικροβίωμα» περιλαμβάνει όχι μόνο τους μικροοργανισμούς αλλά και τα γονίδιά τους και το περιβάλλον τους.

Το ανθρώπινο μικροβίωμα είναι βαθιά συνυφασμένο με το περιβάλλον. Οι περιβαλλοντικοί παράγοντες, τόσο οι μακροσκοπικοί όσο και οι μικροσκοπικοί, επηρεάζουν τη σύνθεση και τη λειτουργία του μικροβιώματος, γεγονός που με τη σειρά του επηρεάζει την ανθρώπινη υγεία. Αυτή η αλληλεπίδραση είναι κρίσιμη, επειδή οι διαταραχές στο μικροβίωμα, που μπορούν να προκληθούν από περιβαλλοντικές αλλαγές, μπορούν να αυξήσουν τον κίνδυνο διαφόρων ασθενειών.

Παράγοντες όπως το τοξικολογικό και το χημικό περιβάλλον, το δομημένο περιβάλλον (αστικό έναντι αγροτικού) και κοινωνικοί παράγοντες παίζουν όλοι ρόλο στο μικροβίωμα. Παράλληλα, η διατροφή, το κάπνισμα, η κατανάλωση αλκοόλ, ακόμη και οι πρακτικές υγιεινής μπορούν να επηρεάσουν σημαντικά το μικροβίωμα. Τέλος, η μεταβολή της διαθεσιμότητας τροφίμων, οι αλλαγές στο περιβαλλοντικό μικροβίωμα (όπως τα παθογόνα) και οι μεταβολές στη φυσιολογία του ξενιστή λόγω της κλιματικής αλλαγής μπορούν όλα να επηρεάσουν το μικροβίωμα του εντέρου.

## Επιπτώσεις στην ανθρώπινη υγεία

* Κίνδυνος ασθένειας: Οι περιβαλλοντικοί παράγοντες μπορούν να διαταράξουν το μικροβίωμα, αυξάνοντας τον κίνδυνο ασθενειών όπως ο διαβήτης, η παχυσαρκία, οι καρδιαγγειακές και νευρολογικές παθήσεις, οι αλλεργίες και η φλεγμονώδης νόσος του εντέρου.

* Ανοσία: Το μικροβίωμα είναι ζωτικής σημασίας για την ανάπτυξη και τη λειτουργία του ανοσοποιητικού συστήματος. Οι περιβαλλοντικές διαταραχές μπορούν να θέσουν σε κίνδυνο την ανοσία.
* Ψυχική υγεία: Ο άξονας εντέρου-εγκεφάλου επηρεάζεται σημαντικά από το μικροβίωμα και οι αλλαγές στο μικροβίωμα του εντέρου λόγω περιβαλλοντικών παραγόντων μπορεί να έχουν επιπτώσεις στην ψυχική υγεία.

## Παραπομπές


Κατηγορία:Μικροοργανισμοί
Άλμπρεχτιτσκι

Το **Άλμπρεχτιτσκι** (τσεχ. *Albrechtičky*, γερμ. *Klein Olbersdorf*) είναι χωριό και μικρός δήμος της ανατολικής Τσεχίας, που υπάγεται στο Διαμέρισμα του Νοβι Γίτσιν της Περιφέρειας Μοραβίας-Σιλεσίας. Απέχει, σε ευθεία γραμμή, 19 χιλιόμετρα νοτιοδυτικά από το κέντρο της πόλεως Οστράβα, πρωτεύουσας της Περιφέρειας, και 267 χιλιόμετρα ανατολικά από το κέντρο της πρωτεύουσας της Τσεχίας, της Πράγας. Το Άλμπρεχτιτσκι αναφέρεται για πρώτη φορά σε γραπτή πηγή το έτος 1408. Ως δήμος έχει έκταση μόλις 3,96 τετραγωνικά χιλιόμετρα, ενώ ο πληθυσμός ήταν 694 κάτοικοι στις αρχές του 2025, έναντι 698 κατοίκων το 1991 και 757 κατοίκων το 1900. Εκτός από το ομώνυμο χωριό, ο δήμος δεν περιλαμβάνει άλλα δημοτικά διαμερίσματα ή οικισμούς. Το Άλμπρεχτιτσκι είναι κτισμένο σε μεσοσταθμικό υψόμετρο 241 μέτρα πάνω από την επιφάνεια της θάλασσας και δίπλα του, στα ανατολικά και νότια, βρίσκεται το Αεροδρόμιο της Οστράβας «Λέος Γιάνατσεκ».

## Παραπομπές


## Εξωτερικοί σύνδεσμοι
* 

Κατηγορία:Χωριά της Περιφέρειας Μοραβίας-Σιλεσίας
Ντάτος

Ο **Ντάτος** ή **Ντάττο**, Dattus ή Datto, ήταν Λομβαρδός ηγέτης από το Μπάρι, κουνιάδος του Μέλο του Μπάρι. Εντάχθηκε στον κουνιάδο του σε μία εξέγερση του 1009 εναντίον της Ρωμαϊκής (Βυζαντινής) εξουσίας στη νότια Ιταλία.

Το 1010, οι επαναστάτες κατέλαβαν το Άσκολι και την Τρόια. Τον Μάρτιο του 1011 ο *[[Κατεπανίκιο της Ιταλίας|κατεπάνω]]* Βασίλειος Μεσαρδονίτης και ο Λέων Τορνίκιος Κοντολέων, *[[Στρατηγός (Βυζάντιο)|στρατηγός]]* της Κεφαλονιάς, αποβιβάστηκαν με Αυτοκρατορικές ενισχύσεις από την Κωνσταντινούπολη. Ο Βασίλειος πολιόρκησε αμέσως τους επαναστάτες στο Μπάρι. Οι Ρωμαίοι (Έλληνες) πολίτες της πόλης διαπραγματεύτηκαν με τον Βασίλειο, και ανάγκασαν τους Λομβαρδούς ηγέτες, Μέλο και Ντάτο, να φύγουν. Ο Βασίλειος εισήλθε στην πόλη στις 11 Ιουνίου 1011 και αποκατέστησε τη Ρωμαϊκή (Βυζαντινή) εξουσία. Δεν ακολούθησε καμία σοβαρή αντίδραση μετά τη νίκη του. Απλώς έστειλε την οικογένεια του Μέλο, συμπεριλαμβανομένου του γιου του Αργυρού, στην Κωνσταντινούπολη.

Ενώ ο Μέλο κατέφυγε στον Γουαϊμάρ Γ΄ πρίγκιπα του Σαλέρνο, ο Δάττος στράφηκε στην προστασία της μονής του Μοντεκασίνο, όπου τον βοήθησαν οι Λατίνοι μοναχοί, και στον πάπα Βενέδικτο Η΄, ο οποίος του δάνεισε παπικά στρατεύματα για να φυλάξει έναν πύργο στον Γκαριλιάνο, στην περιοχή του δουκάτου της Γκαέτα, που τότε κυβερνιόταν από την αντι-ρωμαϊκή (βυζαντινή) Αιμιλία.

Το 1016 ο Ντάτος επανενώθηκε με τον Μέλο και τους Νορμανδούς μισθοφόρους του στην Απουλία. Αρχικά είχαν μέτρια επιτυχία, αλλά ηττήθηκαν στις Κάννες (1018), και ο Ντάτος κατέφυγε πίσω στο Μοντεκασίνο, και από εκεί στον παλαιό πύργο.

Το 1020, ενώ ο Μέλος είχε συναντήσεις με τον πάπα και τον  βασιλιά της Γερμανίας στο Μπάμπεργκ, ο νέος *κατεπάνω*, Βασίλειος Βοϊωάννης, και ο νέος σύμμαχός του, Πάντουλφ Δ΄ πρίγκιπας της Κάπουα, βάδισαν προς τον πύργο και τον κατέλαβαν. Στο Μπάρι στις 15 Ιουνίου 1021, ο Ντάτος δέθηκε σε έναν σάκο με μία μαϊμού, έναν κόκορα και ένα φίδι και πετάχτηκε στη θάλασσα (η λεγόμενη mazzeratura, παρόμοιa με την αρχαία *poena cullei της αρχαίας Ρώμης*). Η θηριωδία προκάλεσε μία γρήγορη δυτική αντίδραση. Ένας τεράστιος στρατός υπό τον Ερρίκο Β΄ της Γερμανίας βάδισε νότια, για να πολιορκήσει το νέο φρούριο της Τρόια.

## Πηγές
* Νόριτς, Τζον Τζούλιους . *Οι Νορμανδοί στο Νότο 1016-1130* . Longmans: Λονδίνο, 1967.
* Αμάτους του Μοντεκασίνο . *Ιστορία των Νορμανδών* Βιβλίο Ι . Μετάφραση από τον Πρέσκοτ Ν. Ντάνμπαρ. Μπόιντελ, 2004. 

Κατηγορία:Λομβαρδοί
Πλατύς Γιαλός Σίφνου

Ο **Πλατύς Γιαλός** είναι οικισμός της Σίφνου στις Κυκλάδες και το Νότιο Αιγαίο.

## Γενικά στοιχεία - αξιοθέατα
Ο Πλατύς Γιαλός βρίσκεται στα νοτιοανατολικά παράλια σε υψόμετρο 6 μέτρα. Απέχει 8 χιλιόμετρα νότια  από την Απολλωνία (την πρωτεύουσα του νησιού) και 14 χιλιόμετρα νοτιοανατολικά από τις Καμάρες (το λιμάνι του νησιού). Είναι γνωστός για την παραλία του που αποτελεί δημοφιλή προορισμό για όλο το νησί και βραβεύεται με γαλάζια σημαία της Ευρωπαϊκής Ένωσης ενώ είναι οργανωμένη, αμμώδης, με δραστηριότητες και πολλά θαλάσσια σπορ. 
αριστερά|μικρογραφία|265x265εσ|Η Παναγία του Βουνού.
Αξιοθέατα της περιοχής είναι  ο "Άσπρος Πύργος" στα βορειοανατολικά του χωριού, ένας από τους 55 αρχαίους πύργους (φρυκτωρίες) της Σίφνου που αποτελεί τοπόσημό της. Στα νότια και την είσοδο του κόλπου είναι η ακατοίκητη νησίδα Κιτριανή, όπου βρίσκεται η Παναγία η Κυπριανή. Χρονολογείται τον 10ο-11ο αιώνα και θεωρείται η παλαιότερη εκκλησία του νησιού. Βορειοανατολικά είναι η Παναγία του Βουνού (του 1813), κτισμένη σε τοποθεσία με θέα προς το Αιγαίο, την Κιτριανή και τον κόλπο του Πλατύ Γιαλού. 

## Διοικητικά - πληθυσμιακά στοιχεία
Απογράφεται επίσημα ως ξεχωριστός οικισμός, γραμμένος *Πλατυγιαλός* από το 1928 στην κοινότητα Απολλωνίας Σίφνου. Σύμφωνα με το σχέδιο Καλλικράτης και την τροποποίησή του Κλεισθένης Ι, ανήκει στην κοινότητα Απολλωνίας που υπάγεται στο Δήμο Σίφνου ενώ σύμφωνα με την απογραφή 2021 έχει 192 κατοίκους.   

Οι απογραφές πληθυσμού μετά τον Β' Παγκόσμιο Πόλεμο είναι: 
μικρογραφία|226x226εσ|Η παραλία στον Πλατύ Γιαλό.

## Παραπομπές


Κατηγορία:Χωριά της περιφερειακής ενότητας Μήλου
Κατηγορία:Χωριά της Σίφνου
Βέλκε Χόστιτσε

Το **Βέλκε Χόστιτσε** (τσεχ. *Velké Hoštice*, γερμ. *Groß Hoschütz*) είναι χωριό και δήμος της ανατολικής-βορειοανατολικής Τσεχίας, που υπάγεται στο Διαμέρισμα της Οπάβα της Περιφέρειας Μοραβίας-Σιλεσίας. Απέχει, σε ευθεία γραμμή, 5 χιλιόμετρα ανατολικά από το κέντρο της πόλεως Οπάβα, πρωτεύουσας του Διαμερίσματος, και 254 χιλιόμετρα ανατολικά από το κέντρο της πρωτεύουσας της Τσεχίας, της Πράγας. Το Βέλκε Χόστιτσε αναφέρεται για πρώτη φορά σε γραπτή πηγή το έτος 1222 μ.Χ., όταν το χωριό κληροδοτήθηκε στο μοναστήρι του Βέλεχραντ. Ως δήμος έχει έκταση 10,04 τετραγωνικά χιλιόμετρα, ενώ ο πληθυσμός ήταν 1.829 κάτοικοι στις αρχές του 2025, έναντι 1.613 κατοίκων το 1991 και 1.122 κατοίκων το 1890. Εκτός από το ομώνυμο χωριό, ο δήμος δεν περιλαμβάνει άλλα δημοτικά διαμερίσματα ή οικισμούς. Το Βέλκε Χόστιτσε είναι κτισμένο σε μεσοσταθμικό υψόμετρο 252 μέτρα πάνω από την επιφάνεια της θάλασσας, κοντά στον ποταμό Οπάβα, ο οποίος ορίζει το νότιο σύνορο του δήμου. Από το χωριό διέρχεται η σιδηροδρομική γραμμή Οπάβα-Χλούτσιν.

Στο Βέλκε Χόστιτσε γεννήθηκε ο Τσέχος εθνολόγος (ειδικός στο Θιβέτ) Ρενέ ντε Νέμπεσκι-Βόικοβιτς (1923-1959). Αξιοθέατα κτίσματα στο Βέλκε Χόστιτσε είναι:

* Το κάστρο, σε αρχιτεκτονικό ρυθμό του ύστερου μπαρόκ, αλλά με πλούσιο εσωτερικό διάκοσμο ροκοκό, το οποίο ανήκει πλέον στον δήμο και χρησιμεύει για κοινωνικές εκδηλώσεις και εμπορικές δραστηριότητες. Εκτός αυτών, στεγάζει μια αρχαιολογική συλλογή και μόνιμη έκθεση με θέμα τη νεότερη ιστορία του δήμου.
* Ο Ναός του Αγίου Ιωάννη του Βαπτιστή, έργο του 1773. επίσης σε ρυθμό ύστερου μπαρόκ.

## Παραπομπές


## Εξωτερικοί σύνδεσμοι
* 

Βελκε Χοστιτσ
Κρούζμπερκ

Το **Κρούζμπερκ** (τσεχ. *Kružberk*, γερμ. *Kreuzberg*) είναι χωριό και δήμος της ανατολικής Τσεχίας που υπάγεται στο Διαμέρισμα της Οπάβα, της Περιφέρειας Μοραβίας-Σιλεσίας. Απέχει, σε ευθεία γραμμή, 20 χιλιόμετρα νοτιοδυτικά από το κέντρο της πόλεως Οπάβα, πρωτεύουσας του Διαμερίσματος, και 235 χιλιόμετρα ανατολικά από το κέντρο της πρωτεύουσας της Τσεχίας, της Πράγας. Το Κρούζμπερκ αναφέρεται για πρώτη φορά σε γραπτή πηγή το έτος 1377. Ως δήμος έχει έκταση 8,31 τετραγωνικά χιλιόμετρα, ενώ ο πληθυσμός ήταν 239 κάτοικοι στις αρχές του 2025, έναντι 277 κατοίκων το 1991 και 686 κατοίκων το 1900. Εκτός από το ομώνυμο χωριό, ο δήμος δεν περιλαμβάνει άλλα δημοτικά διαμερίσματα ή οικισμούς. Το Κρούζμπερκ είναι κτισμένο σε μεσοσταθμικό υψόμετρο 404 μέτρα πάνω από την επιφάνεια της θάλασσας, στην αριστερή όχθη του ποταμού Μοράβιτσε. Η ομώνυμη τεχνητή Λίμνη Κρούζμπερκ στα δυτικά του χωριού ανήκει κατά μικρό μόνο μέρος στην έκταση του δήμου.

## Παραπομπές


## Εξωτερικοί σύνδεσμοι
* 

Κρουζμπερκ
Πρόεδρος του Καμερούν

Ο **Πρόεδρος του [[Καμερούν]]** είναι ο αρχηγός του κράτους και ο *de facto* επικεφαλής της κυβέρνησης του Καμερούν και ταυτόχρονα επικεφαλής  των Ενόπλων Δυνάμεων του Καμερούν. Η εξουσία του κράτους ασκείται ταυτοχρόνως από τον πρόεδρο και από το Κοινοβούλιο.

## Ιστορικό
Το αξίωμα του προέδρου του Καμερούν ιδρύθηκε το 1960, μετά την ανεξαρτησία της χώρας από τη Γαλλία. Το αξίωμα αυτό, αρχικά, ανέλαβε ο Αχμαντού Αχιτζό από τις 5 Μαΐου 1960 έως τις 6 Νοεμβρίου 1982 και στη συνέχεια ο Πολ Μπιγιά, ο οποίος διατηρεί το αξίωμα μέχρι τις μέρες μας.

## Όριο θητειών
Τα όρια θητειών για το αξίωμα του προέδρου αφαιρέθηκαν για τον Μπίγια το 2008. 

## Κατάλογος προέδρων του Καμερούν
*Κύριο λήμμα: [[Κατάλογος προέδρων του Καμερούν]] (περιλαμβάνει πολιτειακές μεταβολές)*

## Βλέπε επίσης

* Πολιτική του Καμερούν
* Αντιπρόεδρος του Καμερούν

## Παραπομπές

## Εξωτερικοί σύνδεσμοι

* Επίσημος ιστότοπος
Κατηγορία:Πολιτική του Καμερούν
Χρυσοπηγή Σίφνου

Η **Χρυσοπηγή** είναι πολύ μικρός παραθαλάσσιος οικισμός της Σίφνου στις Κυκλάδες και το Νότιο Αιγαίο.  

## Γενικά στοιχεία
αριστερά|μικρογραφία|Η Παναγία Χρυσοπηγή.
Η Χρυσοπηγή βρίσκεται στις νοτιοανατολικές ακτές του νησιού σε απόσταση περίπου 13 χιλιόμετρα ΝΑ. από τις Καμάρες (το λιμάνι του νησιού) και 8 χιλιόμετρα Ν.-ΝΑ. από την Απολλωνία (την πρωτεύουσα του νησιού). Στο ομώνυμο ακρωτήριο υπάρχει η εκκλησία (πρώην μοναστήρι) της Παναγιάς της Χρυσοπηγής, πολιούχου και προστάτιδας της Σίφνου. Ανατολικά της εκκλησίας είναι η αμμώδης παραλία "Αποκοφτού" που συνδέεται μέσω πλακόστρωτου μονοπατιού με την παραλία "Γλυφού" στο Φάρο. 
μικρογραφία|Η παραλία "Αποκοφτού".
Απογράφεται επίσημα ως ξεχωριστός οικισμός για πρώτη φορά το 1981 στην κοινότητα Απολλωνίας Σίφνου. Σύμφωνα με το σχέδιο Καλλικράτης και την τροποποίησή του Κλεισθένης Ι, ανήκει στην κοινότητα Απολλωνίας που υπάγεται στο Δήμο Σίφνου ενώ σύμφωνα με την απογραφή 2021 έχει 121 κατοίκους. Οι απογραφές πληθυσμού μετά τον Β' Παγκόσμιο πόλεμο είναι: 

## Εξωτερικοί σύνδεσμοι

* Επίσκεψη στην Παναγία Χρυσοπηγή της Σίφνου από τον ιστότοπο https://www.skai.gr/.

## Παραπομπές


Κατηγορία:Χωριά της περιφερειακής ενότητας Μήλου
Κατηγορία:Χωριά της Σίφνου
Χερρόνησος Σίφνου

Η **Χερρόνησος** είναι μικρός παραθαλάσσιος οικισμός της Σίφνου στις Κυκλάδες και το Νότιο Αιγαίο.  

## Γενικά στοιχεία
αριστερά|μικρογραφία|Ο όρμος που βρίσκεται η Χερρόνησος.
Η Χερρόνησος βρίσκεται στις βόρειες ακτές του νησιού, σε κλειστό όρμο και σε απόσταση περίπου 14 χιλιόμετρα βορειοδυτικά από τις Καμάρες (το λιμάνι του νησιού) και 14 χιλιόμετρα βορειοδυτικά από την Απολλωνία (πρωτεύουσα του νησιού). Πρόκειται για τον βορειότερο οικισμό και παραλία της Σίφνου, γραφικό ψαροχώρι με μικρή παραλία, το οποίο παλιότερα είχε πολλά παραδοσιακά εργαστήρια αγγειοπλαστικής.  

Αναφέρεται επίσημα ως ξεχωριστός οικισμός για πρώτη φορά το 1928 να προσαρτάται στην τότε κοινότητα Αρτεμώνος Σίφνου. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με τον Αρτεμώνα, την Αγία Μαρίνα και το Τρουλάκι αποτελούν την κοινότητα Αρτεμώνα που υπάγεται στη δημοτική ενότητα Σίφνου του Δήμου Σίφνου ενώ σύμφωνα με την απογραφή 2021 απογράφησαν 22 κάτοικοι.  
μικρογραφία|Η μικρή παραλία.
Οι απογραφές πληθυσμού μετά τον Β' Παγκόσμιο πόλεμο είναι: 

## Εξωτερικοί σύνδεσμοι

* Χερρόνησος - Το αυθεντικό κυκλαδίτικο τοπίο στη βόρεια πλευρά της Σίφνου στον ιστότοπο https://e-sifnos.com/.

## Παραπομπές


Κατηγορία:Χωριά της περιφερειακής ενότητας Μήλου
Κατηγορία:Χωριά της Σίφνου
Κόστελετς ναντ Βλτάβου

Το **Κόστελετς ναντ Βλτάβου** (τσεχ. *Kostelec nad Vltavou*) είναι χωριό και δήμος της Τσεχίας, που υπάγεται στο Διαμέρισμα του Πίσεκ της Περιφέρειας της Νότιας Βοημίας. Απέχει, σε ευθεία γραμμή, 22 χιλιόμετρα βόρεια από το κέντρο της πόλεως Πίσεκ, πρωτεύουσας του διαμερίσματος, και 67 χιλιόμετρα νότια από το κέντρο της πρωτεύουσας της Τσεχίας, της Πράγας. Το Κόστελετς ναντ Βλτάβου αναφέρεται για πρώτη φορά σε γραπτή πηγή το έτος 1318. Ως δήμος έχει έκταση 32,81 τετραγωνικά χιλιόμετρα, ενώ ο πληθυσμός ήταν 394 κάτοικοι στις αρχές του 2025, έναντι 461 κατοίκων το 1991 και 1.227 κατοίκων το 1900. Εκτός από το ομώνυμο χωριό, ο δήμος περιλαμβάνει άλλα τρία δημοτικά διαμερίσματα-οικισμούς. Το χωριό είναι κτισμένο σε μεσοσταθμικό υψόμετρο 457 μέτρα πάνω από την επιφάνεια της θάλασσας, 1,5 χιλιόμετρο ανατολικά από τη δεξιά όχθη του ποταμού Μολδάβα, όπως υποδηλώνει και η ονομασία του, που σημαίνει «Κόστελετς επί του Μολδάβα» (ο Μολδάβας στην Τσεχία ονομάζεται «Βλτάβα»). Βρίσκεται στο σημείο του ρου του ποταμού όπου είναι κτισμένη η γέφυρα Ζντ(ι)άκοβ, μήκους 390 μέτρων.

## Παραπομπές


## Εξωτερικοί σύνδεσμοι
* 

Κοστελετς ναντ Βλταβ
Φέλιξ Φρανκφέρτερ

Ο **Φέλιξ Φρανκφέρτερ** (αγγλ. *Felix Frankfurter*, 15 Νοεμβρίου 1882 – 22 Φεβρουαρίου 1965) ήταν Αμερικανός ανώτατος δικαστής, που υπηρέτησε ως μέλος του Ανώτατου Δικαστηρίου των Ηνωμένων Πολιτειών από το 1939 έως το 1962.

Ο Φέλιξ Φρανκφέρτερ γεννήθηκε στη Βιέννη από γονείς Ασκεναζίτες Εβραίους και μετανάστευσε με την οικογένειά του στη Νέα Υόρκη σε ηλικία 12 ετών. Απεφοίτησε από τη Νομική Σχολή του Πανεπιστημίου Χάρβαρντ και υπηρέτησε ως στρατοδίκης κατά τον Α΄ Παγκόσμιο Πόλεμο. Κατόπιν επέστρεψε στο Χάρβαρντ και βοήθησε να ιδρυθεί η Αμερικανική Ένωση Αστικών Ελευθεριών. Αργότερα έγινε φίλος και σύμβουλος του Προέδρου Φραγκλίνου Ρούζβελτ, που μετά τον θάνατο του δικαστή Μπέντζαμιν Ν. Καρντόζο το 1938 πρότεινε τον διορισμό του Φρανκφέρτερ στο Ανώτατο Δικαστήριο. Για να διορισθεί χρειάσθηκε η εξέτασή του από τη δικαστική επιτροπή της Γερουσίας, κάτι που τότε δεν ήταν συνηθισμένο όπως έγινε μετά τη δεκαετία του 1950.

Το 1948 ο Φρανκφέρτερ προσέλαβε τον Γουίλιαμ Ταντέους Κόουλμαν τζούνιορ, τον πρώτο στην ιστορία του Ανωτάτου Δικαστηρίου μαύρο δικαστικό υπάλληλο.

## Παραπομπές


  
Κατηγορία:Αμερικανοί δικαστές
Κατηγορία:Αμερικανοεβραίοι
Αεροδρόμιο του Τούρκου

Το **Αεροδρόμιο του Τούρκου** (φινλ. *Turun lentoasema*, κωδικός IATA **TKU**, κωδικός ICAO **EFTU**) είναι το αεροδρόμιο της πόλεως Τουρκου της Φινλανδίας. Βρίσκεται 8 χιλιόμετρα βορείως του κέντρου, στο δημοτικό διαμέρισμα Maaria-Paattinen. Είναι το τέταρτο μεγαλύτερο αεροδρόμιο της Φινλανδίας σε αριθμό επιβατών και το δεύτερο μεγαλύτερο εμπορικό, εξυπηρετώντας περί τους 450.000 επιβάτες ανά έτος.

## Παραπομπές


 
Τουρκου
Βασιλική Ακαδημία του Τούρκου

Η **Βασιλική Ακαδημία του Τούρκου** ή **Βασιλική Ακαδημία του Ώμπο** (φινλ. *Turun akatemia*) ήταν το πρώτο στην ιστορία πανεπιστήμιο στη Φινλανδία και το μοναδικό φινλανδικό πανεπιστήμιο που ιδρύθηκε όταν η χώρα αποτελούσε ακόμα μέρος της Σουηδίας. Ιδρύθηκε το 1640 και το 1809, μετά την ένταξη της χώρας στη Ρωσική Αυτοκρατορία, μετονομάσθηκε σε **Αυτοκρατορική Ακαδημία του Τούρκου**. Το 1828, μετά τη Μεγάλη πυρκαγιά του Τούρκου, το ίδρυμα μετεγκαταστάθηκε στο Ελσίνκι, και τελικώς μετεξελίχθηκε στο σημερινό Πανεπιστήμιο του Ελσίνκι το 1917.

Η Ακαδημία ιδρύθηκε από τη βασίλισσα Χριστίνα της Σουηδίας μετά από πρόταση του Κόμη Περ Μπράχε.

## Παραπομπές


## Εξωτερικοί σύνδεσμοι
* 

Βασιλικη Ακαδημια Τουρκου
Οξύνεια

Η **Οξύνεια** ή *Οξύνιον* ( ή ) ήταν αρχαία πόλη (πόλη-κράτος) στα όρια μεταξύ της αρχαίας Ηπείρου και της αρχαίας Θεσσαλίας. Βρισκόταν πλησίον του Ίωνα, παραπόταμου του Πηνειού ποταμού και ήταν πιθανώς η πρωτεύουσα πόλη των Ταλάρων.

## Οι Τάλαρες
μικρογραφία|250px|Χάρτης που δείχνει την αρχαία Θεσσαλία. Η Οξύνεια φαίνεται επάνω αριστερά.
Οι Τάλαρες (), ήταν Μολοσσικός λαός της αρχαίας Ηπείρου και της αρχαίας Θεσσαλίας, ο οποίος εξαφανίστηκε την εποχή του Στράβωνα.  

## Ιστορικά στοιχεία
Η  Οξύνεια περιγράφεται από τον Στράβωνα ότι απέχει περί τα 120 στάδια μακριά από την πόλη Άζωρο.

Η αρχαία αυτή πόλη αναφέρεται επίσης ως τόπος ο οποίος παρείχε θεοδόκο στην Επίδαυρο το 359 π.Χ.

## Άγνωστη η τοποθεσία
Η τοποθεσία της πόλης παραμένει προς το παρόν άγνωστη. Παραδοσιακά εθεωρείτο ότι βρισκόταν στην παλιά Μερίτσα, η οποία σήμερα ονομάζεται τιμητικά επίσης Οξύνεια (Οξύνεια Τρικάλων), αλλά η τοποθεσία αυτή δεν φαίνεται να είναι συμβατή με την περιγραφή του Στράβωνα, όπως και μια ακόμη προτεινόμενη τοποθεσία, η Νέα Σμόλια (σήμερα η Κουμαριά Τρικάλων). Ένα άλλο μέρος όπου έχει προταθεί ότι θα μπορούσε να βρισκόταν η αρχαία Οξύνεια και που ταιριάζει περισσότερο με τα δεδομένα του Στράβωνα είναι ένας λόφος κοντά στο Δασοχώρι Γρεβενών.

## Παραπομπές


## Πηγές
* 

Κατηγορία:Εγκαταλελειμμένοι οικισμοί στην Ελλάδα
Κατηγορία:Χαμένες αρχαίες πόλεις
Χαριά Λακωνίας

Η **Χαριά** είναι χωριό της τοπικής κοινότητας Πύργου Διρού, της δημοτικής ενότητας (τέως δήμου) Οιτύλου, του δήμου Ανατολικής Μάνης, της περιφερειακής ενότητας (τέως νομού) Λακωνίας, στην περιφέρεια Πελοποννήσου. Είναι κτισμένο σε υψόμετρο 200 μέτρων και έχει χαρακτηριστεί παραδοσιακός οικισμός. Απέχει περίπου 1,5 χιλιόμετρο από τον Πύργο Διρού, 4 χιλιόμετρα από την Αρεόπολη και 2 χιλιόμετρα από τη θάλασσα.

## Ιστορικά στοιχεία
Στο χωριό έχουν βρεθεί κατάλοιπα βυζαντινού οικισμού, και ναού που χρονολογείται από τον 11ο αιώνα. Η παλαιότερη μνεία στον οικισμό γίνεται το 1447 σε περιηγητικό κείμενο του Κυριάκου Αγκωνίτη, όπου αναφέρεται ως villa Καίρια. Στη συνέχεια το χωριό αναφέρεται στον κατάλογο χωριών της Μάνης του 1618 που συντάχθηκε για τον δούκα του Νεβέρ ανάμεσα στους οικισμούς της Κάτω Μάνης ως charià με 80 νοικοκυριά.

Αναφέρεται επίσης σε υπόμνημα του 1655 το οποίο φυλάσσεται στο Γενικό Αρχείο του Σιμάνκας ως Carea. Ο Εβλιγιά Τσελεμπή αναφέρει το 1670 το χωριό ως Kalya köyü με 50 σπίτια. Στον κώδικά του Muazzo το 1695 αναφέρεται ως villa Cariestena με 86 μάχιμους άνδρες, ενώ στην ενετική απογραφή του Grimani το 1700 αναφέρεται ως Caries με 47 νοικοκυριά και 178 κατοίκους. Το χωριό αναφέρεται επίσης στη Χωρογραφία του Πιερ-Αντόνιο Πασίφικο το 1700 ως Charies και σε φορολογικό κατάστιχο του 1692 ως Caries. Το χωριό αναφέρεται ως Χαριά στο ποίημα του Νηφάκη *Ιστορία της Μάνης όλης, ήθη, χωρία και ιντράδες δια στίχων πολιτικών* του 1798. Στο έγγραφο *Etat du Magne* (Η κατάσταση της Μάνης) του 1813 που εστάλη από τον Γάλλο πρόξενο μετεφρασμένο από τον πίνακα κάποιου Μανιάτη οπλαρχηγού ως Caria με 100 μάχιμους άντρες.

Στην στατιστική της γαλλικής Επιστημονικής Αποστολής του 1829 αναφέρεται ως Karya στην περιοχή της Μαΐνης με 35 νοικοκυριά. Στην απογραφή του 1844 αναφέρεται ως Χαρέα με 359 κατοίκους. Από την απογραφή του 1861, όταν είχε 334 κατοίκους, και έπειτα αναφέρεται ως Χαριά. Στην απογραφή του 1879 είχε 487 κατοίκους. Στη συνέχεια ο πληθυσμός της άρχισε να μειώνεται και το 1971 είχε 87 κατοίκους.

Αναλυτικά η δημογραφική πορεία του χωριού σύμφωνα με τις απογραφές:

## Αξιοθέατα
Στη Χαριά σώζονται τα οχυρά συγκροτήματα-πύργοι των Aραπάκη, Πουλάκου και Σούμπαση, των αρχών του 19ου αιώνα. Το συγκρότημα Αραπάκη περιλαμβάνει πύργο ύψους 16 μέτρων, ελαιοτριβείο και ανεμόμυλο και έχει μετατραπεί σε ξενοδοχείο.

## Παραπομπές


## Πηγές
* 

Κατηγορία:Χωριά της περιφερειακής ενότητας Λακωνίας
Κατηγορία:Δήμος Ανατολικής Μάνης
Δέσποινα Παπαϊωάννου

Η **Δέσποινα Παπαϊωάννου**, γεννημένη στις 25 Οκτωβρίου 1999 στην Πάφο, είναι Κύπρια αθλήτρια της καλαθοσφαίρισης. Διαθέτοντας ύψος 180 εκατοστά, αγωνίζεται ως πάουερ φόργουορντ και σέντερ. Από τον Ιούλιο του 2025 αγωνίζεται με τα χρώματα του Π.Α.Ο.Κ. Έχει διαγωνιστεί στις αναπτυξιακές εθνικές ομάδες της Κύπρου, ενώ μετρά από το 2021 και συμμετοχές με την Εθνική Γυναικών.

## Στατιστικά διεθνών διοργανώσεων
*Τελευταία ενημέρωση*: *28 Ιουλίου 2025*

### Διοργανώσεις με την Εθνική Κύπρου
Σύμφωνα με το αρχείο της FIBA, η Παπαϊωάννου παρουσίασε τις ακόλουθες επιδόσεις σε διεθνείς επίσημες διοργανώσεις με την Εθνική Κύπρου Γυναικών: 

#### Διοργανώσεις νέων με την Εθνική Κύπρου
Σύμφωνα με το αρχείο της FIBA, η Παπαϊωάννου παρουσίασε τις ακόλουθες επιδόσεις σε διεθνείς νεανικές διοργανώσεις: 

## Εξωαγωνιστική ζωή
Η Παπαϊωάννου διαθέτει πτυχίο από το Τμήμα Επιστημών Προσχολικής Αγωγής και Εκπαίδευσης του Αριστοτέλειου Πανεπιστημίου Θεσσαλονίκης.

## Παραπομπές


## Εξωτερικοί σύνδεσμοι
* Despina Papaioannou, στατιστικά στον επίσημο ιστότοπο της FIBA. 
* Despina Papaioannou, στατιστικά στον ιστότοπο EuroBasket.com. 
* Despina Papaioannou, στατιστικά στον ιστότοπο FlashScore.com. 
* 

Κατηγορία:Κύπριες καλαθοσφαιρίστριες
Κατηγορία:Καλαθοσφαιρίστριες Εθνικής Κύπρου
Κατηγορία:Καλαθοσφαιρίστριες Εθνικής Κύπρου Κ18
Κατηγορία:Καλαθοσφαιρίστριες Πάφου
Κατηγορία:Καλαθοσφαιρίστριες Άρη Θεσσαλονίκης
Κατηγορία:Καλαθοσφαιρίστριες Α.Σ. Πανόραμα
Κατηγορία:Καλαθοσφαιρίστριες Πανσερραϊκού
Κατηγορία:Καλαθοσφαιρίστριες ΠΑΟΚ
Κατηγορία:Σέντερ
Κατηγορία:Απόφοιτοι του Αριστοτελείου Πανεπιστημίου Θεσσαλονίκης
Κατάλογος προέδρων του Καμερούν

Το παρόν λήμμα αποτελεί **κατάλογο των [[Πρόεδρος του Καμερούν|Προέδρων]] του [[Καμερούν]]** από την απόκτηση της ανεξαρτησίας της από τη Γαλλία το 1960 μέχρι σήμερα.

Συνολικά, μόλις δύο άτομα έχουν υπηρετήσει ως πρόεδροι του Καμερούν.

Ο σημερινός κάτοχος του αξιώματος είναι ο Πολ Μπιγιά, ο οποίος ανέλαβε καθήκοντα στις 6 Νοεμβρίου του 1982.

## Κατάλογος αξιωματούχων

## Χρονοδιάγραμμα

## Βλέπε επίσης

* Πολιτική του Καμερούν
* Πρόεδρος του Καμερούν
* Πρωθυπουργός του Καμερούν
** Κατάλογος των πρωθυπουργών του Καμερούν
* Κατάλογος των αποικιακών κυβερνητών του Καμερούν
* Κατάλογος αρχηγών κυβερνήσεων του Γαλλικού Καμερούν
* Κατάλογος αρχηγών κυβερνήσεων των Βρετανικών Καμερούν

## Παραπομπές

## Εξωτερικοί σύνδεσμοι

* Επίσημος ιστότοπος
* World Statesmen - Καμερούν
Κατηγορία:Πολιτική του Καμερούν
Κατηγορία:Πρόεδροι του Καμερούν
Καλονιοί Λακωνίας

Οι **Καλονιοί** είναι χωριό της τοπικής κοινότητας Κοίτας, της δημοτικής ενότητας (τέως δήμου) Οιτύλου, του δήμου Ανατολικής Μάνης, της περιφερειακής ενότητας (τέως νομού) Λακωνίας, στην περιφέρεια Πελοποννήσου. Είναι κτισμένο σε υψόμετρο 240 μέτρων και έχει χαρακτηριστεί παραδοσιακός οικισμός.

## Ιστορικά στοιχεία
Στο χωριό έχουν βρεθεί κατάλοιπα βυζαντινού οικισμού, και ο ναός των Αγίων Ασωμάτων χρονολογείται από τον 10ο αιώνα. Η παλαιότερη μνεία στον οικισμό γίνεται στον χάρτη του Battista Agnese, του 1554, όπου αναφέρεται ως Cagnonus. Το όνομα του χωριού πιθανότατα σχετίζεται με το οικογενειακό όνομα Calona. Στη συνέχεια το χωριό αναφέρεται στον κατάλογο χωριών της Μάνης του 1618 που συντάχθηκε για τον δούκα του Νεβέρ ανάμεσα στους οικισμούς της Κάτω Μάνης ως chalionna de Nicliani με 15 νοικοκυριά.

Αναφέρεται επίσης σε υπόμνημα του 1655 το οποίο φυλάσσεται στο Γενικό Αρχείο του Σιμάνκας ως Calognius. Στον κώδικά του Muazzo το 1695 αναφέρεται ως villa Coloni, Colomi με 48 μάχιμους άνδρες, ενώ στην ενετική απογραφή του Grimani το 1700 αναφέρεται ως Calgni με 30 νοικοκυριά και 104 κατοίκους. Το χωριό αναφέρεται επίσης στη Χωρογραφία του Πιερ-Αντόνιο Πασίφικο το 1700 ως Colognà και σε φορολογικό κατάστιχο του 1692 ως Coloni. Το χωριό αναφέρεται ως Καλονιοί στο ποίημα του Νηφάκη *Ιστορία της Μάνης όλης, ήθη, χωρία και ιντράδες δια στίχων πολιτικών* του 1798. Στο έγγραφο *Etat du Magne* (Η κατάσταση της Μάνης) του 1813 που εστάλη από τον Γάλλο πρόξενο μετεφρασμένο από τον πίνακα κάποιου Μανιάτη οπλαρχηγού ως Caloji με 100 μάχιμους άντρες.

Στην στατιστική της γαλλικής Επιστημονικής Αποστολής του 1829 αναφέρεται ως Kaloni στην περιοχή της Μαΐνης με 10 νοικοκυριά. Στην απογραφή του 1844 αναφέρεται ως Καλλονοί με 160 κατοίκους. Στην απογραφή του 1861, όταν είχε 148 κατοίκους, αναφέρεται ως Καλλονή. Στην απογραφή του 1879 οι Καλονιοί απογράφηκαν μαζί με τον Άγιο Ιωσήφ και είχαν συνολικά 163 κατοίκους. Στην απογραφή του 1896 αναφέρεται ως Καλονησίον με 125 κατοίκους, στην απογραφή του 1907 ως Καλλονοί με 139 κατοίκους. Από την απογραφή του 1920 και έπειτα αναφέρεται ως Καλονιοί.

Αναλυτικά η δημογραφική πορεία του χωριού σύμφωνα με τις απογραφές:

## Αξιοθέατα
Στο χωριό βρίσκεται ο πύργος Μαστρογιαννάκου. Είναι πολυόροφος πύργος του 18ου αιώνα με πολεμότρυπες στους τοίχους του. Η είσοδος βρίσκεται στον πρώτο όροφο η οποία είναι προσβάσιμη με πέτρινη σκάλα στη νότια πλευρά του πύργου.

## Παραπομπές


## Πηγές
* 

Κατηγορία:Χωριά της περιφερειακής ενότητας Λακωνίας
Κατηγορία:Δήμος Ανατολικής Μάνης
Τουρνουά Μαυροσκούφεια 1994

Τα **Μαυροσκούφεια 1994** ήταν η 4η διοργάνωση μπάσκετ του συγκεκριμένου θεσμού και πραγματοποιήθηκε υπό την αιγίδα του Συνδέσμου Διαιτητών Θεσσαλονίκης, ο οποίος κάλυψε και τα έξοδα των ομάδων. Το τουρνουά έλαβε χώρα το Σεπτέμβριο του 1994, πριν από την έναρξη της σεζόν 1994-1995. Διεξήχθη στο Ιβανώφειο Κλειστό Γυμναστήριο, όπως και όλα τα προηγούμενα χρόνια, στη μνήμη του Συμεών Μαυροσκούφη.

Οι ομάδες που συμμετείχαν ήταν 6 χωρίς τον ΠΑΟΚ, Άρη και Ηρακλή που μαζί με την ΑΕΚ αγωνίζονταν τις ίδιες ημέρες στο τουρνουά του Αλεξανδρείου προς τιμη του Μάνθου Κατσούλη. 

Και οι 6 ομάδες αγωνίστηκαν σε ένα όμιλο με βαθμολογία. Νικητής αναδείχθηκε ο Φίλιππος.

## Συμμετέχοντες

## Αποτελέσματα
Ιβανώφειο Κλειστό Γυμναστήριο, Θεσσαλονίκη

**5η αγωνιστική ημέρα, 19/09/94**:
*Φίλιππος - ΜΕΝΤ 68-63
*ΒΑΟ - ΚΑΟΔ 72-78
*Νέστωρ - Δημόκριτος 73-54

## Κατάταξη

## Κορυφαίος σκόρερ τουρνουά

## Νικητής

## Δείτε επίσης

## Παραπομπές

## Εξωτερικοί σύνδεσμοι
* 
* - Σύνδεσμος Διαιτητών Καλαθοσφαίρισης Θεσσαλονίκης
* Επίσημος ιστότοπος της Ελληνικής Ομοσπονδίας Καλαθοσφαίρισης

1994
Νίκος Παπαϊωάννου

Το όνομα **Νίκος Παπαϊωάννου** μπορεί να αναφέρεται σε:

* Νίκος Παπαϊωάννου (Κύπριος πολιτικός), ο οποίος διετέλεσε υπουργός Δικαιοσύνης της Κύπρου
* Νίκος Γ. Παπαϊωάννου, Έλληνας πολιτικός ο οποίος διατελεί υφυπουργός Παιδείας, Θρησκευμάτων και Αθλητισμού της Ελλάδας
Τουρνουά Μαυροσκούφεια 1999

Τα **Μαυροσκούφεια 1999** ήταν η 9η διοργάνωση μπάσκετ του συγκεκριμένου θεσμού και πραγματοποιήθηκε υπό την αιγίδα του Συνδέσμου Διαιτητών Θεσσαλονίκης, ο οποίος κάλυψε και τα έξοδα των ομάδων. Το τουρνουά έλαβε χώρα από τις 29 Αυγούστου έως τις 2 Σεπτεμβρίου 1999, πριν από την έναρξη της σεζόν 1999-2000. Διεξήχθη στο Ιβανώφειο Κλειστό Γυμναστήριο, όπως και όλα τα προηγούμενα χρόνια, στη μνήμη του Συμεών Μαυροσκούφη.

Οι ομάδες που συμμετείχαν ήταν 6. Νικητής αναδείχθηκε ο Ηρακλής που ήταν αήττητος.

## Συμμετέχοντες

## Αποτελέσματα
Ιβανώφειο Κλειστό Γυμναστήριο, Θεσσαλονίκη

**1η αγωνιστική ημέρα, 29/08/99**:
*ΠΑΟΚ - Δάφνη 82-67 
*Ηρακλης - Μαρούσι 73-53
*Μπουντούτσνοστ - Περιστέρι 

**2η αγωνιστική ημέρα, 31/08/99**:
*Ηρακλης - Μπουντούτσνοστ 71-64 
*Περιστέρι  - Δάφνη 

**3η αγωνιστική ημέρα, 2/09/99**:
*Μαρούσι - ΠΑΟΚ 59-51 
*Δάφνη - Μπουντούτσνοστ 71-66  
*Ηρακλης - Περιστέρι 70-49

## Κορυφαίος σκόρερ τουρνουά
*  Μπάιρον Ντίνκινς (Ηρακλής) 47π.

## Νικητής

## Δείτε επίσης

## Παραπομπές

## Εξωτερικοί σύνδεσμοι
* 
* - Σύνδεσμος Διαιτητών Καλαθοσφαίρισης Θεσσαλονίκης
* Επίσημος ιστότοπος της Ελληνικής Ομοσπονδίας Καλαθοσφαίρισης

1994
Πούντα του Τινιέ

thumb|Χάρτης της Πούντας του Τινιέ
thumb|Το άκρο του ακρωτηρίου του Τινιέ
Η **Πούντα του Τινιέ** (αγγλ. *Tigné Point*), παλαιότερα γνωστή ως **Πούντα της Σάντα Μαρία** (ιταλ. *Punta di Santa Maria*), είναι χερσόνησος και ακρωτήριο κοντά στην πόλη Σλιέμα της Μάλτας. Το ακρωτήριο είναι γνωστό και ως ακρωτήριο **Ντράγκουτ** (*Dragut Point*). Η έκτασή του καταλαμβανόταν από παλαιά από αρκετές οχυρώσεις και άπό ένα συγκρότημα βρετανικών στρατώνων, που έμειναν έρημα και ασυντήρητα επί πολλά έτη, μέχρι την ανάπτυξη της περιοχής στις αρχές του 21ου αιώνα. Η χερσόνησος έχει σήμερα πολλά σύγχρονα κτήρια και είναι δημοφιλής τόσο στους ντόπιους όσο και στους τουρίστες.

## Παραπομπές


## Εξωτερικοί σύνδεσμοι

* Επίσημος ιστότοπος

Πουντα Τινιε
Πουντα Τινιε
Μαρκίδης

Το ελληνικό επώνυμο **Μαρκίδης** μπορεί να αναφέρεται σε κάποιο από τα παρακάτω πρόσωπα:

* Αλέκος Μαρκίδης (γενν. 1953), Ελληνοκύπριος νομικός και πολιτικός, που διετέλεσε Γενικός Εισαγγελέας της Κυπριακής Δημοκρατίας και βουλευτής
* Γεώργιος Μαρκίδης (1764-1830), έμπορος, τυπογράφος και εκδότης
* Δημοσθένης Μαρκίδης (1923-2001), δημοσιογράφος και τηλεπαρουσιαστής
* Κυριάκος Μαρκίδης (γενν. 1942), καθηγητής κοινωνιολογίας στο Πανεπιστήμιο του Μέιν και συγγραφέας
* Κωνσταντίνος Μαρκίδης (γενν. 1836), δήμαρχος και βουλευτής Λάρισας
* Σολομών Μαρκίδης, Ελληνοκύπριος δικηγόρος και δικαστής, Δήμαρχος Πάφου στα τέλη του 19ου αιώνα
* Σπύρος Μαρκίδης (1873-1913), ιατρός και βουλευτής Λάρισας
* Στέλιος Μαρκίδης, Ελληνοκύπριος πολιτικός, Δήμαρχος Μέσα Γειτονιάς στα τέλη του 20ού αιώνα
* Χρήστος Μαρκίδης (γενν. 1954), ζωγράφος και ποιητής

## Δείτε επίσης
* Μαρκίδη
Γεώργιος Διδασκάλου

Ο **Γεώργιος Διδασκάλου** ήταν Έλληνας γιατρός, που ανέπτυξε σημαντική δράση τη περίοδο του Μακεδονικού Αγώνα. Γεννήθηκε το 1880 στα Γιαννιτσά της Μακεδονίας, γιος του δημογέροντα της πόλης, Μήτου (Δημητρίου) Διδασκάλου. Είχε δύο αδέλφια, τον μακεδονομάχο Χρήστο Διδασκάλου και την Μαρία Διδασκάλου-Ρεβυθιάδη. Αφού τελείωσε τις σχολικές υποχρεώσεις στην πατρίδα του, σπούδασε ιατρική με υποτροφία, στο Εθνικό και Καποδιστριακό Πανεπιστήμιο. Κατά τη διάρκεια της απουσίας του στην Αθήνα, τα μέλη της ΕΜΕΟ απειλούσαν συστηματικά τον αδελφό του Χρήστο, να τον αποσύρει από τις σπουδές του, και όταν εκείνος αρνήθηκε, αυτοί κατέστρεψαν τη κτηματική περιουσία των αδελφών, προκαλώντας τους οικονομική καταστροφή.

Μετά τις σπουδές του ο Γεώργιος Διδασκάλου νυμφεύθηκε το 1902 στο Μοναστήρι τη Μαρία Κ. Ζιέζιου και επέστρεψε στα Γιαννιτσά, όπου, κατά τη διάρκεια του Αγώνα, προσέφερε τις υπηρεσίες του ως γιατρός στους άνδρες των διαφόρων σωμάτων της λίμνης, ενώ παράλληλα έσωζε και τον πάσχοντα από ελονοσία πληθυσμό της περιοχής. Στις 14 Μαΐου 1906 ιδρύθηκε η Αδελφότητα της πόλης «Ομόνοια», της οποίας ο Διδασκάλου χρημάτισε 1ος πρόεδρος. 

Το 1908, λόγω των απειλών που δεχόταν από τους Βούλγαρους κομιτατζήδες, αναγκάστηκε να καταφύγει στο Νυμφαίο Φλώρινας, όπου συνέχισε το έργο του. Εκεί, φιλοξένησε στο σπίτι του και την επίσης κυνηγημένη από κομιτατζήδες δασκάλα Δήμητρα Μίγγα-Κασάπη. Το 1914-1916 διετέλεσε πρόεδρος της Κοινότητας Γιαννιτσών. Έπειτα μετακινήθηκε στο Αμύνταιο, όπου και απεβίωσε το 1928, έχοντας αποκτήσει παιδιά και εγγόνια. 

## Παραπομπές


## Βιβλιογραφία
* Τιμοθεάδης, Τιμ. *Οι Ιατροί των Γενιτσών*: αρ. 22, σελ. 8, «Φίλιππος»
* Νταφούλης Π. *Οι ιατροί των Γιαννιτσών στο Μακεδονικό Αγώνα και ο Στέφανος Δραγούμης*, αρ. 41, σελ. 11, «Φίλιππος»

Κατηγορία:Μακεδονομάχοι
Κατηγορία:Έλληνες ιατροί
Κατηγορία:Ιστορία της Πέλλας
Κατηγορία:Ιστορία της Φλώρινας
Κατηγορία:Μακεδόνες
Κατηγορία:Ιστορία των Γιαννιτσών
Solus Christus

Το ***Solus Christus*** (Μόνο ο Χριστός) είναι θεολογικό δόγμα που διατηρείται από ορισμένες διαμαρτυρόμενες ομολογίες και θέτει ότι η σωτηρία υπάρχει μόνο μέσω της πίστης στον Χριστό. Αποτελεί μέρος των Πέντε solae μάζι με το Sola scriptura, Sola fide, Sola gratia και το Soli Deo gloria.

## Δόγμα
Μέσω του εξιλαστήριου έργου του Ιησού Χριστού και μόνο, ανεξάρτητα από τα έργα του ανθρώπου, και ότι ο Χριστός είναι ο μόνος μεσίτης μεταξύ Θεού και ανθρώπων, χωρίς τον Χριστό δε μπορεί να υπάρξει σωτηρία της ψυχής.

### Βιβλικά επιχειρήματα υπέρ του δόγματος
Ως θεμέλιο του δόγματος του «solus Christus» έχουν επικαλεσθεί διάφορα βιβλικά εδάφια.

* Κατά Ιωάννην 14:6 - Λέγει αὐτῷ ὁ Ἰησοῦς, Ἐγώ εἰμι ἡ ὁδὸς καὶ ἡ ἀλήθεια καὶ ἡ ζωή• οὐδεὶς ἔρχεται πρὸς τὸν πατέρα, εἰ μὴ δι' ἐμοῦ.
* Α' Επιστολή προς τον Τιμόθεο 2:5 - Εἷς γὰρ θεός, εἷς καὶ μεσίτης θεοῦ καὶ ἀνθρώπων, ἄνθρωπος χριστὸς Ἰησοῦς.
* Πράξεις 4:10-12 - Γνωστὸν ἔστω πᾶσιν ὑμῖν καὶ παντὶ τῷ λαῷ Ἰσραήλ, ὅτι ἐν τῷ ὀνόματι Ἰησοῦ χριστοῦ τοῦ Ναζωραίου, ὃν ὑμεῖς ἐσταυρώσατε, ὃν ὁ θεὸς ἤγειρεν ἐκ νεκρῶν, ἐν τούτῳ οὗτος παρέστηκεν ἐνώπιον ὑμῶν ὑγιής. Οὗτός ἐστιν ὁ λίθος ὁ ἐξουθενηθεὶς ὑφ' ὑμῶν τῶν οἰκοδομούντων, ὁ γενόμενος εἰς κεφαλὴν γωνίας. Καὶ οὐκ ἔστιν ἐν ἄλλῳ οὐδενὶ ἡ σωτηρία• οὔτε γὰρ ὄνομά ἐστιν ἕτερον τὸ δεδομένον ἐν ἀνθρώποις, ἐν ᾧ δεῖ σωθῆναι ἡμᾶς.

## Δείτε επίσης

* Σωτηρία στον Χριστιανισμό

## Παραπομπές

Κατηγορία:Χριστιανική ορολογία
Κατηγορία:Προτεσταντικά δόγματα
christus
Νησί των λουλουδιών

thumb|Μια άποψη του νησιού από τη θάλασσα
Το **Νησί των λουλουδιών** (μαυροβ. Острво цвијећа), γνωστό και ως **Μιχόλσκα Πρεβλάκα** (μαυροβ. Михољска превлака), ή **Νήσος του Αρχαγγέλου Μιχαήλ** (Острво Свети Михаило), είναι μικρό νησάκι του Μαυροβουνίου. Βρίσκεται εντός του Κόλπου του Κότορ και διοικητικώς υπάγεται στον Δήμο του Τίβατ.

Ο μόνιμος πληθυσμός του νησιού είναι περίπου 100 κάτοικοι, οι περισσότεροι εκ των οποίων ζουν σε μικρά μονώροφα σπίτια. Το μήκος του νησιού είναι περίπου 300 μέτρα και το μέγιστο πλάτος του 200 μέτρα. Συνδέεται με την ηπειρωτική ακτή με έναν πολύ στενό ισθμό.

Επάνω στο νησί βρίσκεται ένα μοναστήρι αφιερωμένο στον Αρχάγγελο Μιχαήλ, το οποίο κτίσθηκε στις αρχές του 13ου αιώνα από τον Άγιο Σάββα Ωστόσο η βάση του καθολικού είχε κτισθεί πολύ ενωρίτερα, καθώς αναφέρεται ότι ανακατασκευάσθηκε τον 9ο αιώνα και καταστράφηκε τον 11ο αιώνα.. Η μονή ήταν κατά τον Μεσαίωνα η έδρα της Μητροπόλεως Μαυροβουνίου. Εκείνη την εποχή τα δύο γειτονικά νησάκια, το σημερινό Νησί των Λουλουδιών και η Νήσος του Αγίου Μάρκου, ονομάζονταν «Σβέτι Μιχαήλο» και «Σβέτι Γκαβρίλο» αντιστοίχως, δηλαδή έφεραν τα ονόματα των δύο Αρχαγγέλων (Ταξιαρχών) Μιχαήλ και Γαβριήλ. Αλλά μετά την προσάρτηση της περιοχής (γνωστής ιστορικά ως Παράκτιο Μαυροβούνιο, *Montenegrin littoral*) από τη Γαληνοτάτη Δημοκρατία της Βενετίας, αμφότερα τα νησιά μετονομάσθηκαν: το Σβέτι Μιχαήλο σε Μιχόλσκα Πρέβλακα, ενώ το Σβέτι Γκαβρίλο σε Στραντιότι και κατόπιν σε Σβέτι Μάρκο («του Αγίου Μάρκου»). Οι Βενετοί φρόντισαν να κατεδαφίσουν το ορθόδοξο μοναστήρι ως μη ασφαλές, μετά από φήμες για επιδημία πανούκλας. Από την άλλη, εξετάζοντας λείψανα μοναχών από την εποχή εκείνη, ερευνητές από τη Στρατιωτική Ιατρική Σχολή του Βελιγραδίου έβγαλαν το πόρισμα ότι οι μοναχοί είχαν πιθανώς πεθάνει από δηλητηρίαση με αρσενικό.

Στη νεότερη εποχή, το Νησί των λουλουδιών ήταν στην περίοδο της Σοσιαλιστικής Γιουγκοσλαβίας (1945-1992) τόπος διακοπών και αναψυχής αποκλειστικά για το στρατιωτικό προσωπικό της χώρας, απαγορευμένος για το γενικό κοινό.

## Παραπομπές


## Εξωτερικοί σύνδεσμοι
* 

Λουλουδιων
Σταμούλης

Το ελληνικό όνομα **Σταμούλης**, που ετυμολογείται ως υποκοριστικό του *Στάμος* (σύντμηση του *Σταμάτιος*), μπορεί να αναφέρεται σε κάποιο από τα παρακάτω πρόσωπα:

## Ως επώνυμο
* Αναστάσιος Σταμούλης (γενν. 1843-1934), ιστοριοδίφης, εκπαιδευτικός, έμπορος και ευεργέτης
* Γιάννης Σταμούλης, όνομα διαφορετικών προσώπων
* Γρηγόρης Σταμούλης (γενν. 1956), αντιστράτηγος και δήμαρχος Μεγαρέων
* Ευάγγελος Σταμούλης (1843-1902), βουλευτής Λάρισας
* Κωνσταντίνος Σταμούλης (γενν. 1881), βουλευτής Τρικάλων και για λίγο υπουργός
* Κωνσταντίνος Σταμούλης (γενν. 2000), ποδοσφαιριστής
* Μιλτιάδης Σταμούλης (1876-1962), βιομήχανος, πολιτικός (βουλευτής Ραιδεστού, βουλευτής Καβάλας και γερουσιαστής) και συγγραφέας
* Πανταζής Σταμούλης (1888-1961), βουλευτής Βόλου, βουλευτής Λάρισας και ιατρός
* Σωφρόνιος Σταμούλης (1875-1960), νομικός, θεολόγος και επίσκοπος, γιος του Αναστάσιου Σταμούλη

## Ως βαπτιστικό
* Σταμούλης Ελαφρός (1912-1992), βουλευτής Μαγνησίας

## Δείτε επίσης
* Ελπινίκη Σταμούλη Σαραντή
* Δολοφονία Πέτρου-Σταμούλη
Soli Deo gloria

[μικρογραφία|Η κύρια πρόσοψη της Δομινικανικής Εκκλησίας στο [Λβιβ με τη λατινική φράση «Soli Deo honor et gloria».]]
μικρογραφία|Η επιγραφή «Soli Deo gloria» σε νορβηγική χυτοσίδηρη σόμπα του 19ου αιώνα
Το **Soli Deo gloria (S.D.G.)** είναι λατινική φράση που σημαίνει «Μόνο στον Θεό η δόξα». Έχει χρησιμοποιηθεί από μουσικούς όπως ο Ιωάννης Σεβαστιανός Μπαχ και ο Γιώργος Φρειδέριχος Χέντελ μεταξύ αλλων για να δηλώσουν ότι το έργο τους δημιουργήθηκε προς δόξαν του Θεού. Αποτελεί μία από τις Πέντε solae μαζί με το Sola scriptura, Sola fide, Sola gratia και το Solus Christus, που συνοψίζουν τις βασικές θεολογικές πεποιθήσεις των μεταρρυθμιστών κατά τη διάρκεια της μεταρρύθμισης των διαμαρυρόμενων.

Ως χαιρετισμός, η φράση χρησιμοποιήθηκε από μοναχούς των Κιστερκιανών και των Τραπιστών ταγμάτων σε γραπτή επικοινωνία.

Ως δόγμα, θέτει ότι όλα γίνονται για τη δόξα του Θεού, αποκλείοντας την αυτοδόξα και την υπερηφάνεια του ανθρώπου. Οι χριστιανοί πρέπει να κινούνται και να εμπνέονται από τη δόξα του Θεού και όχι από τη δικιά τους.

## Μουσική και λογοτεχνική χρήση
μικρογραφία|"S.D.G". ('''') στο τέλος ενός χειρόγραφου του Χάντελ
Ο Μπαρόκ συνθέτης Ιωάννης Σεβαστιανός Μπαχ έγραφε τα αρχικά «S.D.G.» στο τέλος όλων των εκκλησιαστικών συνθέσεων του και τα χρησιμοποιήσε επίσης σε μερικά, όμως όχι σε όλα, από τα κοσμικά έργα του. Χρησιμοποιήθηκε επίσης κατά καιρούς από τον σύγχρονο του Μπαχ, Γιώργο Φρειδέριχο Χέντελ, για παράδιεγμα στο έργο του Te Deum. O ισπανός μυστικιστής και ποιητής του 16ου αιώνα, Άγιος Ιωάννης του Σταυρού, χρησιμοποιήσε την παρόμοια φράση στο έργο του «Προφυλάξεις και συμβουλές».

Σε φόρο τιμής στον Μπαχ, ο όρος χρησιμοποιήθηκε επίσης από τον Σερ Τζον Έλιοτ Γκαρντίνερ ως όνομα για την δισκογραφική του εταιρεία μετά την αποχώρηση του από την Archiv Produktion, για να συνεχίσει και να ολοκληρώσει το έργο του με τις καντάδες του Μπαχ.

## Ο όρος ως προτεσταντικό δόγμα
Μαζί με το sola fidae, sola gratia, *[[sola scriptura]]* και *[[solus Christus]]*, αποτελεί μέρος των πέντε solae, μια σύνοψη των βασικών πίστεων των διαμαρτυρόμενων την εποχή της μεταρρύθμισης. Δεν είναι ξεκάθαρο πότε αυτοί οι όροι ενώθηκαν μαζί, παρόλο που έχουν χρησιμοποιηθεί για αιώνες.

## Ορθόδοξη και καθολική θεολογία
Στην θεολογία της ορθόδοξης καθώς και της ρωμαιοκαθολικής εκκλησίας, ο όρος λατρεία χρησιμοποιείται για τη μορφή λατρείας και δοξολογίας που απευθύνεται μόνο στην Αγία Τριάδα. Ο όρος δουλεία αναφέρεται στους άγιους γενικά, ενώ η υπερδουλεία, που βρίσκεται ανάμεσα στη λατρεία και τη δουλεία, αποδίδεται στην Παναγία.Ο ορισμός της τριπλής ιεραρχίας λατρείας, υπερδουλείας και δουλείας ανάγεται στη Δεύτερη Σύνοδο της Νίκαιας το 787.

## Δείτε επίσης

* Αγίανση

## Παραπομπές

Κατηγορία:Λατινικά συνθήματα
Κατηγορία:Χριστιανική ορολογία
Κατηγορία:Προτεσταντικά δόγματα
deo gloria
Κρόουλι Τάουν ΦΚ

Η **Κρόουλι Τάουν ΦΚ** *(Crawley Town Football Club)* είναι επαγγελματική ποδοσφαιρική ομάδα με έδρα την πόλη Κρόουλι, στο Δυτικό Σάσσεξ της Αγγλίας. Η ομάδα αγωνίζεται αυτή τη στιγμή στη Λιγκ Του, την τέταρτη βαθμίδα του αγγλικού συστήματος πρωταθλημάτων ποδοσφαίρου.

Ιδρύθηκε το 1896 ως *Crawley Football Club*, και βοήθησε στην ίδρυση της Γουέστ Σάσσεξ Λιγκ αργότερα την ίδια χρονιά, πριν μεταγραφεί στην Μιντ-Σάσσεξ Λιγκ.  Ο σύλλογος διαλύθηκε το 1935, αλλά επανιδρύθηκε στο Μπράιτον τρία χρόνια αργότερα. Ο σύλλογος μεταπήδησε στη Σάσσεξ Κάουντι Λιγκ το 1951 και στη συνέχεια μεταπήδησε στη Μετροπόλιταν Λιγκ πέντε χρόνια αργότερα. Το 1958, ο σύλλογος άλλαξε το όνομά του σε *Crawley Town Football Club*. Ο σύλλογος μεταπήδησε από ερασιτεχνικό σε ημιεπαγγελματικό καθεστώς το 1962 και έγινε δεκτός στη Σάδερν Λιγκ την επόμενη χρονιά. Εξασφάλισε την άνοδο από την Πρώτη Κατηγορία το 1968–69, μόνο και μόνο για να υποβιβαστεί την επόμενη σεζόν.

Η Κρόουλι προβιβάστηκε από τον Νότιο Τομέα της Σάδερν Λιγκ τη σεζόν 983-84 και πέρασε τις επόμενες 21 σεζόν στην Πρέμιερ Ντιβίζιον πριν κερδίσει την άνοδο στην Κόνφερενς ως πρωταθλήτρια της Σάδερν Λιγκ τη σεζόν 2003-04. Ο σύλλογος έγινε πλήρως επαγγελματικός το 2005, αλλά αντιμετώπισε άμεσες οικονομικές δυσκολίες και τέθηκε σε καθεστώς διαχείρισης την επόμενη χρονιά. Ο σύλλογος επέζησε και διόρισε τον Στιβ Έβανς ως προπονητή τον Μάιο του 2007. Ο Έβανς την οδήγησε στην Φούτμπολ Λιγκ ως πρωταθλήτρια της Κόνφερενς τη σεζόν 2010–11 και στη συνέχεια εξασφάλισε την άνοδο στην πρώτη της σεζόν στη Λιγκ Του. Ο Κρόουλι πέρασε τρεις σεζόν στη Λιγκ Ουάν πριν υποβιβαστεί το 2015. Μετά από εννέα σεζόν στη Λιγκ Του, η Κρόλεϊ κέρδισε τα πλέι οφ ανόδου το 2024, με αποτέλεσμα να προβιβαστεί εκ νέου στη Λιγκ Ουάν. Την επόμενη σεζόν όμως ξαναγνωρίζει τον υποβιβασμό. Ο σύλλογος έχει ως έδρα το Στάδιο Μπρόντφιλντ από το 1997 και έχει το παρατσούκλι «Ρεντς» ή «Τάουν» λόγω του χρώματος της φανέλας του.

## Παραπομπές


## Εξωτερικοί σύνδεσμοι
*
Αουρέλιο Μπούτα

Ο **Αουρέλιο Γκαμπριέλ Ουλινέα Μπουτά** (10 Φεβρουαρίου 1997) είναι επαγγελματίας ποδοσφαιριστής που αγωνίζεται ως δεξιός αμυντικός για την Άιντραχτ Φρανκφούρτης. Γεννημένος στην Αγκόλα, είναι πρώην διεθνής με τις εθνικές ομάδες νέων της Πορτογαλίας.

Τακτικό μέλος των εθνικών ομάδων νέων της Πορτογαλίας, ο Μπουτά έχει αγωνιστεί σε Πορτογαλία, Βέλγιο, Γερμανία και Γαλλία.

## Σταδιοδρομία σε συλλόγους
Στις 6 Αυγούστου 2016, ο Μπουτά έκανε το επαγγελματικό του ντεμπούτο με τη Μπενφίκα Β σε έναν αγώνα της Σεγούντα Λίγα απέναντι στην Κόβα ντα Πιεδάδε. Στις 31 Αυγούστου 2017, παραχωρήθηκε με τη μορφή δανεισμού στη βελγική Ροαγιάλ Άντβερπ για μία σεζόν. Την επόμενη χρονιά, υπέγραψε μόνιμο συμβόλαιο τριών ετών με την ίδια ομάδα.

Στις 3 Ιουνίου 2022, ανακοινώθηκε ότι ο Μπουτά θα ενταχθεί στην Άιντραχτ Φρανκφούρτης όταν λήξει το συμβόλαιό του με την Άντβερπ στις 30 Ιουνίου. Κατά την άφιξή του στον γερμανικό σύλλογο, διαπιστώθηκε τραυματισμός στο γόνατο, που τον κράτησε εκτός δράσης μέχρι τον Ιανουάριο του 2023. Τότε έκανε το ανεπίσημο ντεμπούτο του σε φιλικό με τη Λεχ Πόζναν, όπου μοίρασε ασίστ στον Λούκας Αλάριο και σημείωσε το γκολ της ισοφάρισης.

Τον Ιανουάριο του 2024, πραγματοποίησε την 50ή του εμφάνιση με τη φανέλα της Άιντραχτ Φρανκφούρτης απέναντι στη Λειψία, έχοντας μέχρι τότε σημειώσει 4 γκολ και 5 ασίστ.

Στις 28 Αυγούστου 2024, παραχωρήθηκε δανεικός στη Ρενς (Γαλλία), με οψιόν αγοράς. Συμπεριλήφθηκε στην αποστολή για τον τελικό του Κυπέλλου Γαλλίας 2024–25, όπου η Παρί Σεν Ζερμέν επικράτησε της Ρενς.

Ο Μπουτά επέστρεψε στην Άιντραχτ Φρανκφούρτης μετά τη λήξη του δανεισμού του. Στις 19 Ιουλίου 2025, σκόραρε στο 2ο λεπτό σε φιλικό αγώνα προετοιμασίας απέναντι στην ΦΣΦ Φραγκφούρτης.

## Διακρίσεις
**Μπενφίκα**

* Πρωτάθλημα Νέων της ΟΥΕΦΑ επιλαχών: 2016–17

**Άντβερπ**

* Κύπελλο Βελγίου: 2019–20

**Ρενς**

* Κύπελλο Γαλλίας επιλαχών: 2024–25

**Ατομικές**

* Ευρωπαϊκό Πρωτάθλημα Κ-19 Ομάδα της Διοργάνωσης: 2016

## Παραπομπές


## Εξωτερικοί σύνδεσμοι
* 
* 

Κατηγορία:Πορτογάλοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Πορτογαλίας Κ16
Κατηγορία:Ποδοσφαιριστές Εθνικής Πορτογαλίας Κ17
Κατηγορία:Ποδοσφαιριστές Εθνικής Πορτογαλίας Κ18
Κατηγορία:Ποδοσφαιριστές Εθνικής Πορτογαλίας Κ19
Κατηγορία:Ποδοσφαιριστές Εθνικής Πορτογαλίας Κ20
Κατηγορία:Ποδοσφαιριστές ΣΚ Μπέιρα Μαρ
Κατηγορία:Ποδοσφαιριστές Σεγκούντα Λίγκα
Κατηγορία:Ποδοσφαιριστές Μπενφίκα Β
Κατηγορία:Ποδοσφαιριστές Προ Λιγκ Βελγίου
Κατηγορία:Ποδοσφαιριστές Ρουαγιάλ Αντβέρπ ΦΚ
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Άιντραχτ Φραγκφούρτης
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Σταντ ντε Ρενς
Sola fide

Η **δικαίωση δια της πίστεως** (ή απλώς **Sola fide**) είναι μια σωτηριολογική διδασκαλία στην διαμαρτυρόμενη θεολογία, η οποία συνήθως θεωρείται χαρακτηριστικό που διαφοροποιεί τις Λουθηρανικές και τις Καλβινιστικές παραδόσεις από τις καθολικές, ορθόδοξες, προχαλκηδόνιες, νεστοριανες, μεθοδιστικές και αναβαπτιστικές εκκλησίες. Η διδασκαλία αυτή υποστηρίζει ότι η δικαίωση των πιστών, δηλαδή η αποκατάσταση από την αμαρτία (όπως οι παραβάσεις του θεϊκου νόμου), επιτυγχάνεται μόνο μέσω της πίστης και όχι μέσω των «έργων του νόμου» όπως τα αποκαλεί ο Απόστολος Παύλος, τα οποία η υποστηρικτές της sola fide ερμηνεύουν ότι περιλαμβάνουν όχι μόνο ηθικές, νομικές ή τελετουργικές απαιτήσεις, αλλά και κάθε καλή πράξη ή «έργο ελεημοσύνης». Αποτελεί ένα από τα Πέντε solae, μαζί με το Sola scriptura, Sola gratia, Solus Christus και το Soli Deo gloria.

Αυτή η αποκατάσταση από την αμαρτία είναι γνωστή ως «δικαίωση». Οι περισσότερες Χριστιανικές ομολογίες, όπως οι Καθολικοί, Ορθόδοξοι, Λουθηρανοί,Καλβνιστές, Αγγλικανοί και Μεθοδιστές, αποδέχονται πλέον μια κοινή διατύπωση της Δικαίωσης, επιτρέποντας διάφορες τονισμένες και ορολογικές διαφοροποιήσεις, όπως καθορίζεται στη «Κοινή Διακήρυξη για τη Διδασκαλία της Δικαίωσης» (1999).

## Δείτε επίσης

* Αντινομισμός
* Χριστιανισμός

## Παραπομπές


Κατηγορία:Χριστιανική ορολογία
Κατηγορία:Σχετιζόμενες με τον Προτεσταντισμό διαμάχες
Κατηγορία:Σωτηρία στον Προτεσταντισμό
fide
Τουρνουά Μαυροσκούφεια 1998

Τα **Μαυροσκούφεια 1998** ήταν η 8η διοργάνωση μπάσκετ του συγκεκριμένου θεσμού και πραγματοποιήθηκε υπό την αιγίδα του Συνδέσμου Διαιτητών Θεσσαλονίκης, ο οποίος κάλυψε και τα έξοδα των ομάδων. Το τουρνουά έλαβε χώρα από τις 27  έως τις 29 Αυγούστου 1998, πριν από την έναρξη της σεζόν 1998-1999. Διεξήχθη στο Ιβανώφειο Κλειστό Γυμναστήριο, όπως και όλα τα προηγούμενα χρόνια, στη μνήμη του Συμεών Μαυροσκούφη.

Οι ομάδες που συμμετείχαν ήταν 7. Νικητής αναδείχθηκε ο Ηρακλής που ήταν αήττητος.

## Συμμετέχοντες

## Αποτελέσματα
Ιβανώφειο Κλειστό Γυμναστήριο, Θεσσαλονίκη

**1η αγωνιστική ημέρα, 27/08/98**:
*Ηρακλης - Νηαρ Ηστ 82-55 
*Ηρακλειο - Επίλεκτη ομάδα Αμερικανών 72-56
*Αρης - Μπεομπάνκα 70-59 

**2η αγωνιστική ημέρα, 28/08/98**:
*Νηαρ Ηστ - Μπεομπάνκα 69-70 
*Ηρακλης - Hράκλειο 55-48  
*Αίας Ευόσμου - Επίλεκτη ομάδα Αμερικανών
 
**3η αγωνιστική ημέρα, 29/08/98**:
*Ηρακλης - Μπεομπάνκα 69-65  
*Ηρακλειο - Νηαρ Ηστ

## Κορυφαίος σκόρερ τουρνουά
*  Νίκος Χατζηβρέττας (Ηρακλής) 53π.

## Νικητής

## Δείτε επίσης

## Παραπομπές

## Εξωτερικοί σύνδεσμοι
* 
* - Σύνδεσμος Διαιτητών Καλαθοσφαίρισης Θεσσαλονίκης
* Επίσημος ιστότοπος της Ελληνικής Ομοσπονδίας Καλαθοσφαίρισης

1994
Πλατύς Γιαλός Μυκόνου

Ο **Πλατύς Γιαλός** είναι οικισμός και παραλία της Μυκόνου στις Κυκλάδες και το Νότιο Αιγαίο.

## Γενικά στοιχεία - αξιοθέατα
Ο Πλατύς Γιαλός βρίσκεται στα νότια παράλια και προς το δυτικό τμήμα του νησιού, σε υψόμετρο 10 μέτρα και απέχει 5 χιλιόμετρα Ν.-ΝΑ. από την Χώρα (την πρωτεύουσα και λιμάνι του νησιού). Αποτελεί δημοφιλή προορισμό λόγω της χρυσαφένιας αμμουδιάς του, διαθέτει άρτια εξοπλισμένες ξενοδοχειακές εγκαταστάσεις, κέντρα διασκέδασης και θαλάσσιων σπορ. Απογράφεται επίσημα ως ξεχωριστός οικισμός, από το 1971 στο δήμο Μυκονίων. Σύμφωνα με το σχέδιο Καλλικράτης και την τροποποίησή του Κλεισθένης Ι, ανήκει στην κοινότητα Μυκονίων που υπάγεται στη Δημοτική Ενότητα Μυκόνου του Δήμο Μυκόνου ενώ σύμφωνα με την απογραφή 2021 έχει 593 κατοίκους. Οι απογραφές πληθυσμού είναι: μικρογραφία|226x226εσ|Η παραλία στον Πλατύ Γιαλό.

## Παραπομπές


Κατηγορία:Χωριά της Μυκόνου